Cerere de pronunțare a unei hotărâri preliminare introdusă de Krajský soud v Plzni (Republica Cehă) la 24 iulie 2012 - Ochranný svaz autorský pro práva k dílům hudebním, o. s. (OSA)/Léčebné lázně Mariánské Lázně, a.s.
(Cauza C-351/12)
Limba de procedură: ceha
Instanța de trimitere
Krajský soud v Plzni
Părțile din acțiunea principală
Reclamantă: Ochranný svaz autorský pro práva k dílům hudebním, o.s. (OSA)
Pârâtă: Léčebné lázně Mariánské Lázně, a.s.
Întrebările preliminare
Directiva 2001/29/CE a Parlamentului European şi a Consiliului din 22 mai 2001 privind armonizarea anumitor aspecte ale dreptului de autor şi drepturilor conexe în societatea informaţională2 trebuie interpretată în sensul că este contrară articolelor 3 şi 5 din aceasta [articolul 5 alineatul (2) litera (e), articolul 5 alineatul (3) litera (b) şi articolul 5 alineatul (5)] excepţia care nu permite remunerarea autorilor pentru comunicarea operelor lor prin radiodifuzare televizată sau radio, prin intermediul unui aparat receptor de televiziune sau de radio, pacienţilor aflaţi în camerele unui centru balnear care este o întreprindere?
Conţinutul acestor dispoziţii ale directivei privind utilizarea menţionată mai sus a unei opere este suficient de necondiţionat şi de precis pentru ca societăţile de gestionare colectivă a drepturilor de autor să le poată invoca în fața instanţelor naţionale în cadrul unui litigiu între particulari, dacă statul nu a transpus în mod corect directiva în dreptul intern?
Articolul 56 şi următoarele, precum şi articolul 102 din Tratatul privind funcţionarea Uniunii Europene (și chiar articolul 16 din Directiva 2006/123/CE a Parlamentului European şi a Consiliului din 12 decembrie 2006 privind serviciile în cadrul pieţei interne) trebuie interpretate în sensul că se opun aplicării unei reglementări naţionale care rezervă gestionarea colectivă a drepturilor de autor pe teritoriul statului unei singure societăţi de gestionare colectivă a drepturilor de autor (monopol) şi, astfel, nu permite destinatarului serviciului să aleagă liber o societate de gestionare colectivă dintr-un alt stat al Uniunii Europene?
____________
1 - JO L 167, p. 10, Ediție specială 17/vol. 1, p. 230.
2 - JO L 376, p. 36, Ediție specială, 13/vol. 58, p. 50.